Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin turvallisuusjoukkojen yli kaksi viikkoa kestänyt -
kuuden vankilasta karanneen terroristin etsintäoperaatio -
päättyi onnistuneesti.
Presidentti Isaac Herzog vakuutti: -
"Hän, joka varjelee Israelia, ei väsy eikä nuku."
USA:n YK-suurlähettiläs Linda Thomas-Greenfield totesi, -
että vaikka Bidenin hallinto ei ole tehnyt päätöksiä Iranin suhteen, -
se ei sulje pois keskustelua Iranin kanssa -
YK:n 76. yleiskokouksen sivussa.
Turvallisuusjoukkojen yli kaksi viikkoa kestänyt -
vankikarkurien etsintäoperaatio päättyi onnistuneesti, -
kun poliisin terrorismin vastainen yksikkö, YAMAM, -
pidätti loputkin karkurit Jeninissä Länsirannalla sunnuntaiyönä.
Turvallisuuslaitos Shin Bet onnistui paikantamaan terroristit lauantaina, -
mikä käynnisti valmistelut, -
jotka päättyivät onnistuneesti kahdelta sunnuntaiyönä.
Puolustusvoimat (IDF) johti mutkikasta operaatiota.
Operatiivisia tiedusteluyksiköt ja erikoisjoukot -
piirittivät asuinrakennukset, joissa karanneet terroristit piileksivät.
Poliisin terrorismin vastainen yksikkö, YAMAM, ja rajapoliisin peiteyksiköt -
pidättivät terroristit samalla, kun kävivät tulitaisteluita -
paikallisten palestiinalaistaistelijoiden kanssa.
Poliisikomentaja Kobi Shabtai puhui YAMAM-joukoille operaation jälkeen.
Hän kiitti yksikköä kahden vanki- karkurin vangitsemisesta elävänä -
ilman kuolonuhreja omissa joukoissa.
Tähän operaatioon päättyivät kahden viikon intensiiviset toimet, -
jotka huipentuivat tänä yönä, kun kaksi terroristia pidätettiin Jeninissä.
Kaksitoista tuntia sen jälkeen, kun lähditte Jeninistä terroristien kera, -
minun oli tärkeää tulla tänne YAMAM-yksikön luo -
rajapoliisikomentajan kanssa kiittämään teitä kasvotusten -
itseni ja Israelin kansalaisten puolesta.
Shabtai korosti myös -
kaikkien Israelin puolustusjärjestöjen ennennäkemätöntä yhteistyötä.
Viime yön operaatio on uudenlaisen yhteistyön tulos -
puolustuslaitosten, poliisin ja Shin Betin kesken.
Meidän on annettava heille kiitosta heidän toiminnastaan tänä aikana -
sekä heidän ammattimaisuudestaan, päättäväisyydestään ja kyvyistään.
On kiitettävä myös IDF:ää, joka antoi meille alussa puitteet, -
sen antamasta avusta ja viime yön operaation johtamisesta.
Pidätetyt kaksi terroristia kuuluvat -
Palestiinalaiseen Islamilaiseen jihadiin.
Tuomioistuin vangitsi heidät myöhemmin sunnuntaina.
Epäilykset Ayhamista tunnetaan, ja ne ovat samat kuin muiden epäiltyjen.
Häntä epäillään kuulumisesta terroristiryhmään -
ja vankilapakoon osallistumisesta.
Kaikki samat syytteet koskevat muitakin vankeja.
Herzl-vuoren sotilashautausmaalla Jerusalemissa vietettiin -
vuoden 1973 Jom Kippur -sodassa kaatuneiden valtiollista muistopäivää.
Israelin pääministeri Naftali Bennett puhui osallistujille -
sotaa seuranneesta perusteellisesta näkemyksenmuutoksesta.
Jom Kippur -sota muutti maatamme, Israelin yhteiskuntaa -
ja tietysti Israelin puolustusvoimia.
Opimme, kuinka tärkeää on valmistautua kaikkiin skenaarioihin, -
siihenkin, mikä vaikuttaa fiktiolta.
Opimme, että epäileminen on elintärkeää elämämme hallinnalle, -
ei vain turvallisuusasioissa vaan myös sosiaalisten kriisien hallinnassa.
Opimme, ettemme voi luottaa kuin itseemme, -
ja että meidän on suojeltava itseämme omin voimin.
Tänään, 48 vuotta myöhemmin, meillä ei ole tärkeämpää perustaa -
kuin ykseytemme ja yhteinen vastuumme toisistamme.
Opimme tämän Jom Kippur -sodasta -
ja ymmärrämme sen joka päivä uudestaan.
Bennett nosti esiin myös sunnuntain operaation, -
jossa kaksi Islamilaisen jihadin terroristia vangittiin, -
esimerkkinä Israelin ykseydestä ja yhteisestä vastuusta.
Turvallisuusjoukot pidättivät kuusi vankilasta karannutta terroristia.
Se on jälleen pieni mutta hyvä esimerkki mainitsemastani ilmiöstä.
Pako oli vakava tiedustelullinen, operatiivinen -
ja organisaatiollinen toimintahäiriö.
Mutta heti häiriön puhjettua toimimme ennen kaikkea yhdessä.
Ensiksi kohtasimme vihollisen, vahvistimme pelotteemme -
ja sen jälkeen korjasimme sisäiset ongelmat. Tarve korjata on olemassa.
Ennen Bennettin puhetta Israelin presidentti Isaac Herzog totesi, -
että Israelin on tehtävä kaikkensa, -
jotta Jom Kippur -sodan kaltainen yllätys ei koskaan toistuisi.
On myös varmistettava, etteivät rauhanteon tilaisuudet mene ohi.
Meidän on tehtävä kaikkemme, jotta Jom Kippur -sodan yllätys ei toistu.
Emme saa omaksua virhekäsityksiä.
On oltava aina valmiina sotaan -
mutta olla menettämättä tilaisuuksia rauhantekoon.
Emme saa aliarvioida vihollisia emmekä omaksua harhaluuloja.
Kyselemme alati ja pysymme valppaana -
ja valmiina kaikkiin skenaarioihin.
Yksi käsi on liipaisimella, -
ja samalla toinen käsi ojentaa viikunanlehteä rauhaa etsien.
Israelin valtio toimi ja toimii näillä kahdella rinnakkaisella raiteella.
Puolustusvoimamme on kiistämätön.
Näinä päivinä pätee: "Hän, joka vartioi Israelia, ei väsy eikä nuku". (Ps. 121)
Turvallisuusjoukot, IDF, tiedustelu ja poliisi eivät hellitä -
vaan turvaavat kansaa jatkuvasti.
Viimeiseksi tilaisuudessa puhui puolustusministeri Benny Gantz, -
joka korosti Israelin aietta parantaa arabipalestiinalaisten elämää -
Länsirannan Juudeassa ja Samariassa sekä Gazassa.
Gantz painotti, että Israel panee kansalaisten turvallisuuden etusijalle -
ja toimii jokaista vastaan, joka pyrkii vahingoittamaan kansalaisia.
Israel ei halua rikkoa miljoonien palestiinalaisten arkea -
Juudeassa ja Samariassa.
Israel jatkaa toimia, joilla parannetaan ja vahvistetaan -
heidän yksilötalouttaan, -terveyttään ja -turvallisuuttaan.
Mahdollistamme Gazan kahden miljoonan asukkaan -
elämän perusrakenteen.
Ennen kaikkea suojelemme Israelin kansalaisten turvallisuutta.
Jos terroristijärjestöt yrittävät nousta palestiinalaisasukkaiden selustasta, -
toimimme niitä vastaan voimalla ja iskemme terroristeihin.
Gantz korosti lisäksi, että puolustus- laitos jatkaa väsymättä työtään -
turvata maan kansalliset turvallisuusintressit.
Puolustuslaitos toimii vuorokauden ympäri joka päivä -
kaikilla operatiivisilla aloilla niin lähellä kuin kaukana.
Olemme jatkuvasti valmiina merkittäviin haasteisiin -
niin Iranista, Libanonista kuin muiltakin rintamilta.
Samana yönä noin puoliltaöin Syyrian opposition mediat tiedottivat, -
että al-Bukamalin alueella on kuultu räjähdyksiä.
Alueella on Iranin välikäsiä.
Erään raportin mukaan epäillään lennokki-iskua.
TV7 ei kuitenkaan saanut heti vahvistusta kertomukselle.
Sen sijaan IDF:n tiedotusyksiköstä korostettiin, -
ettei IDF kommentoi ulkomaisia raportteja.
YK:n päämajassa New Yorkissa -
Yhdysvaltain YK:n suurlähettiläs Linda Thomas-Greenfield vakuutti, -
että vaikka Bidenin hallinto ei ole tehnyt päätöksiä Iranin suhteen, -
se ei sulje pois keskustelua Iranin kanssa.
USA haluaa edetä yhteisen kattavan toimintasuunnitelman -
eli JCPOA:n kanssa.
JCPOA on tekninen nimitys Iranin vuoden 2015 ydinsopimukselle.
Emme ole tehneet mitään päätöksiä.
Olemme keskustelleet Iranin kanssa Wienissä, ja keskustelut jatkuvat.
Emme ole tehneet suoria suunnitelmia kahdenvälisistä tapaamisista -
heidän täällä ollessaan.
Se ei silti tarkoita, ettemmekö arvostaisi keskustelua Iranin kanssa.
Tahdomme edetä JCPOA:han liittyvissä asioissa.
Thomas-Greenfield lausui kommentit ennen YK:n 76. yleiskokousta.
Vuosittainen maailmanjohtajien yleiskeskustelu -
alkaa huomenna tiistaina 21.9. ja päättyy maanantaina 27.9.
Kiitos seurasta!
Osana TV7:n rukoushanketta kannustan rukoilemaan -
itseni ja Jerusalemin tiimin kanssa rauhaa ja pelastusta Fidžille.
Rukoillaan vainottujen veljiemme ja sisariemme puolesta.
Rukoillaan myös rauhaa Jerusalemille ja pelastusta Israelille.
Olen Jonathan Hessen. Hyvää viikkoa ja iloista lehtimajanjuhlaa!
Huomiseen!
Suomennos: Maija Tuukkanen